google/wiki40b huggingface dataset:
Nasib muktamad alam semesta

Teori

Pengembaraan teori saintifik bagi nasib muktamad alam semesta mungkin bermula dengan teori kerelatifan am Albert Einstein pada 1915. Kerelatifan am boleh digunakan untuk menerangkan alam semesta pada skala yang terbesar mungkin. Terdapat banyak penyelesaian yang mungkin bagi persamaan kerelatifan am, dan setiap satunya menunjukkan kesudahan yang mungkin bagi alam semesta. Alexander Friedmann mengemukakan satu nombor seperti penyelesaian pada 1922. Dalam sesetengah alam semesta ini telah mengembang dari titik ketunggalan awal; inilah asas Letupan Besar.

Cerapan

Bukti cerapan tidaklah terlalu lama ditunggu. Pada 1929, Edwin Hubble menerbitkan kesimpulannya, berdasarkan cerapannya pada bintang pembolehubah Cepheid pada galaksi jauh, bahawa alam semesta mengembang. Mulai dari situ, pemulaan alam semesta dan kesudahan yang mungkin telah menjad subjek serius dalam penyiasatan saintifik.

Teori Letupan Besar dan Keadaan Mantap

Pada 1931, Georges-Henri Lemaître mengemukakan teori yang dipanggil toeri Letupan Besar bagi asal-usul alam semesta. Pada 1948, Fred Hoyle mengemukakan pula teori bertentangan iaitu teori keadaan mantap yang mengatakan alam semesta ini berterusan mengembang tetapi secara statistik tidak berubah walaupun jirim baru sentiasa dicipta. Kedua-dua teori ini merupakan persaingan hebat hinggalah penemuan pada 1965 oleh Arno Penzias dan Robert Wilson yang menemui sinaran gelombang mikro kosmik latar belakang, fakta yang mejelas dan menyokong teori Letupan Besar, lalu menyisihkan teori Keadaan Mantap. Teori Letupan Besar ini terus diterima ramai sebagai asal-usul alam semesta.

Pemalar kosmologi

Apabila Einstein merumuskan kerelatifan am, beliau mempercayai bahawa alam semesta ini statik. Apabila Einstein mendapati yang persamaannya dengan mudah dapat diselesaikan untuk membenarkan alam semesta mengembang kini dan mengecut kemudian, beliau menambah ke dalam persamaan itu apa yang dinamakannya pemalar kosmologi, sevcara utamanya merupakan ketumpatan tenaga yang malar yang tidak dipengaruhi oleh pengembangan ataupun pengecutan, yang peranannya untuk mengimbangi kesan graviti terhadap alam semesta supaya alam semesta kekal statik. Selepas Hubble mengumumkan kesimpulannya bahawa alam semesta mengembang, Einstein menulis bahawa pemalar kosmologinya merupakan "kesilapan besar" beliau.
Hoki Trofi Juara-Juara Asia 2011

Pusingan klasifikasi

Pada perlawanan akhir Lelaki pada 11 September, 3 perlawanan berlangsung dengan India Vs Pakistan pada perlawanan akhir, Jepun Vs Malaysia pada penentuan pingat gangsa dan Korea Selatan Vs China di penentuan tempat kelima.
.ba

.ba adalah domain peringkat tinggi kod negara Internet untuk Bosnia dan Herzegovina.
Kereta api tergelincir di Guar Chempedak 2010

Kereta api tergelincir di Guar Chempedak 2010 berlaku di di KM58.75 berhampiran Kampung Guar Stesyen Dalam, Guar Chempedak, 8 km dari pekan Gurun, negeri Kedah utara Malaysia. Ia berlaku pada jam 4.48 petang , 14 Februari 2010. Sebanyak 28 gerabak kereta api barang tergelincir. Tiada kemalangan jiwa berlaku.
Pemangku Pengurus Kanan Unit Komunikasi Korporat KTMB, Mohd Fadzil Ismail menjelaskan bahawa kereta api dalam perjalanan dari Padang Besar ke Butterworth. Punca kemalangan sedang disiasat.
Pihak bomba sedang memantau kerana gerabak itu membawa gas ammonia. Kerja-kerja mengalihkan gerabak akan dilakukan.
Bomba dan penyelamat mengarahkan satu keluarga berhampiran pindah sementara sebagai langkah keselamatan. Keluarga tepi landasan kereta api itu terdiri daripada 10 orang.

Kesan sementara

Perkhidmatan kereta api Ekspres Langkawi-Hatyai dari Gemas, Johor dan perkhidmatan kereta api Ekspress Hatyai-Langkawi dari Padang Besar , tergendala kerana landasan ditutup.
Penumpang dari Gemas akan diturunkan di [Stesen keretapi Ipoh]] dan dibawa dengan bas ke Stesen keretapi Alor Setar sebelum meneruskan perjalanan. Penumpang dari Padang Besar akan diturunkan di Stesen keretapi Alor Setar dan dibawa dengan bas ke [Stesen keretapi Ipoh]] sebelum meneruskan perjalanan ke Gemas.
Mañaria

Mañaria merupakan sebuah kawasan perbandaran di Sepanyol di Biscay, di komuniti autonomi Basque.
Artiodactyla

Sejarah evolusi

Seperti kebanyakan kelompok mamalia, ungulat berjari genap mula-mula muncul sewaktu awal zaman Eosen (kira-kira 54 juta tahun dahulu). Dari segi bentuk, ianya seakan-akan pelanduk masa kini, iaitu makhluk kecil berkaki pendek yang makan daun dan lain-lain anggota tumbuhan yang lembut. Sekitar Lewat Eosen (46 juta tahun dahulu), sudah berkembangnya tiga suborder moden, iaitu Suina (kelompok babi); Tylopoda (kelompok unta); dan Ruminantia (kelompok kambing dan lembu, sewajarnya bergelar Cetruminantia kerana turut merangkumi ikan paus). Walau apapun, ahli-ahli Artiodactyla masih belum berleluasa ketika itu; ahli-ahli Perissodactyla (iaitu leluhur kepada kuda dan badak sumbu masa kini) jauh lebih lestari dan banyak jumlanya. Ungulat berjari genap hidup dalam peranan kecilan, lazimnya menduduki habitat sampingan, dan dipercayai ketika itu ianya mengembangkan sistem pencernaan yang kompleks untuk mudah hidup dengan makanan kurang bermutu.
Kewujudan rumput pada zaman Eosen yang kemudiannya berleluasa pada Miosen (kira-kira 20 juta tahun dahulu), membolehkan suatu perubahan besar; rumput itu amat sukar dicerna, tetapi Artiodactyla dengan perutnya yang teramat maju mampu menyesuaikan diri dengan makanan yang kasar dan rendah khasiat ini, hingga lama-kelamaan menggantikan Perissodactyla sebagai haiwan maun daratan yang dominan. Antara ahli-ahli Artiodactyla yang kini pupus tetapi mekar pada zaman Miosen adalah genus-genus Ampelomeryx, Tauromeryx, dan Triceromeryx.
William McKinley

Awal kerjaya

William McKinley dilahirkan pada 29 Januari 1843 di Niles, Ohio dan merupakan anak ketujuh daripada sembilan adik-beradik.
Pada usia 17 tahun ia masuk perguruan tinggi, namun terpaksa meninggalkan bangku kuliah tak lama setelah itu dikarenakan kesehatannya yang kurang baik.
Ia akhirnya berprofesi sebagai pengajar. Ketika Perang Saudara Amerika pecah pada 1861, McKinley yang berusia 18 tahun masuk tentara dan berjuang di Virginia Barat dan akhimya ia diangkat menjadi Letnan Dua.
Setelah Perang Saudara berakhir, William McKinley belajar hukum di sebuah kantor selama satu tahun, dan melanjutkan kuliah selama beberapa tahun di Sekolah Hukum.
Dalam usia 24 tahun iapun membuka praktek hukum.
Pada usia 34 tahun McKinley memperoleh jabatan di Kongres.
Kepribadiannya yang menarik, wataknya yang sopan, serta kecerdasannya menyebabkan ia naik dengan cepat.
la bertugas di Kongres selama 14 tahun dan kemudian ia menjadi Gabernor Ohio selama dua masa jawatan.
Al-Risalah

Huraian

Dalam kitab ini, Imam Shafie telah menetapkan empat sumber syariat, meskipun penetapan ini dilakukan oleh pengkaji kitab ini berbanding dengan Imam Shafie sendiri.
Dua sumber utama yang ditetapkan ialah Al-Quran dan Sunnah. Selain itu, kebanyakan pengkaji menganggap bahagian persetujuan bersama (ijmak) dan kajian perbandingan (kias) yang disebut oleh beliau sebagai sumber syariat utama.
Berkenaan ijmak, Imam Shafie menetapkan bahawa suatu hukum perlu mendapat persetujuan oleh setiap orang Muslim untuk mendapatkan keputusan yang sebenar. Para pengikut seterusnya mendapati bahawa perkara ini secara asasnya mustahil dan oleh itu, menghuraikan pentakrifan yang diberi secara lebih lanjut.
Chadeleuf

Chadeleuf merupakan sebuah komun di jabatan Puy-de-Dôme di tengah Perancis.
Abanto

Abanto merupakan sebuah kawasan perbandaran yang terletak di wilayah Zaragoza, Aragon, Sepanyol
Limau, Lebong Utara

Poskod

Poskod yang digunakan di Limau adalah 39264. Terdapat 28 buah desa di dalam daerah kecamatan Lebong Utara.
Néry

Néry ialah sebuah komun di jabatan Oise di utara Perancis, wilayah Picardy.
Sekolah Kebangsaan Sultan Ismail (3)

Sejarah

Sekolah Kebangsaan Sultan Ismail 3 telah mula ditubuhkan sejak tahun 1972 dengan menumpang di bangunan Sekolah Kebangsaan Sultan Ismail (1) sehingga 1983. Ianya terletak kira-kira 2 km ke pusat bandar Kota Bharu . Nama Sekolah Kebangsaan Sultan Ismail 3 (SKSI 3) adalah nama yang telah diambil sempena KDYMM Al-Sultan Kelantan iaitu Sultan Ismail Petra.
Pada tahun 1983 adalah tahun yang penuh bersejarah kerana Sekolah Kebangsaan Sultan Ismail 3 mula beroperasi sepenuhnya di bangunan sendiri. Sekolah Kebangsaan Sultan Ismail 3 adalah sebuah sekolah satu seisi dan menerima pelajar perempuan dan lelaki. Guru Besar Perintis Sekolah Kebangsaan Sultan Ismail 3 ialah Tn. Hj. Sulaiman kemudian diambil alih oleh Tn. Hj. Ghazali Bin Ahmad diikuti oleh Tn. Hj Mohd Nawawi Bin Min. Bermula 16 Julai 2007, sekolah ini dipimpin oleh guru besar sekarang iaitu Pn. Hjh Rahana Bt Zakaria dibantu oleh Pn Hjh Eshah Bt Shuaib sebagai Pk Pentadbiran, En Tan Woon Por sebagai Pk Hal Ehwal Murid dan Tn Hj Mohd Khaidir B Mohamed sebagai Pk Ko Kurikulum.
Dari segi kemudahan prasarana pula, Sekolah Kebangsaan Sultan Ismail (3) mempunyai 3 blok bangunan yang terdiri daripada 3 blok bangunan yang mengandungi blok Pentadbiran, bilik darjah, makmal, bengkel , sebuah dewan,kantin, Pusat sumber, Klinik, Bilik Buku Teks, 2 kelas pra sekolah, makmal komputer dan surau serta sebuah padang permainan. Namun begitu Pn. Guru Besar dan Barisan Penolong Kanan dan guru-guru bertungkus lumus untuk membangunkan pengurusan sekolah dan pelajar seawalnya.
Pada tahun 2010, jumlah guru ialah seramai 43 orang. Manakala jumlah kelas ialah 27 buah kelas iaitu dari darjah satu hingga darjah enam . Sehingga kini Sekolah Kebangsaan Sultan Ismail (3) mempunyai seramai lebih 513 orang pelajar, diterajui oleh Guru Besarnya yang baru iaitu Pn Hjh Rahana Bt Zakaria dan di bantu oleh barisan penolong-penolong kanan dan guru-guru seramai 43 orang
Tuanku Munawir ibni Almarhum Tuanku Abdul Rahman

Biografi

Almarhum Tuanku Munawir telah diputerakan pada 29 Mac 1922 di Kuala Pilah, Negeri Sembilan. Baginda merupakan putera sulung daripada 8 beradik. Tuanku Munawir mendapat pendidikan awal di Sekolah Seri Menanti, Kolej Melayu Kuala Kangsar (MCKK) dan di Sekolah King George V, Seremban. Seterusnya baginda telah ke luar negara untuk melanjutkan pelajaran di School of Oriental & African Studies (SOAS) di London, UK.

Pelantikkan Raja Bergelar

Baginda telah dikurniakan gelaran Yang Amat Mulia Tunku Muda Serting pada 6 Julai 1934 pada usia 12 tahun setelah ayahanda baginda menaiki takhta Negeri Sembilan pada tahun 1933. Seterusnya baginda telah dilantik sebagai Yang Amat Mulia Tunku Laksamana pada 25 April 1937 pada usia 15 tahun.
Tuanku Munawir juga pernah menjadi Pemangku Yang di-Pertuan Besar Negeri Sembilan sebanyak 2 kali. Pertamanya pada 31 Ogos 1954 hingga November 1954 dimana ayahanda baginda berangkat ke luar negara. Dan kali kedua semasa ayahanda baginda diangkat sebagai Seri Paduka Baginda Yang Di Pertuan Agong Malaysia yang pertama bermula tanggal 3 September 1957 hingga 5 April 1960.

Yang di-Pertuan Besar

Baginda seterusnya menaiki takhta sebagai Yang di-Pertuan Besar Negeri Sembilan apabila ayahanda baginda mangkat pada 1 April 1960 ketika menjadi Yang di-Pertuan Agong Malaysia yang pertama.
Adinda baginda iaitu Tuanku Ja’afar ditabalkan sebagai Yang di-Pertuan Besar Negeri Sembilan ke-10 selepas kemangkatan baginda. Ketika kemangkatan baginda, anakanda baginda berusia 18 tahun dan Perdana Menteri Malaysia ketika itu, Tunku Abdul Rahman mencadangkan agar adinda baginda, Tuanku Ja'afar menaiki takhta dan dengan perkenan muafakat Majlis Undang Yang Empat  telah dilantik menjadi Yang Di-Pertuan Besar menggantikkannya.
Anakanda baginda, Tuanku Muhriz pula merupakan Yang Di-Pertuan Besar Negeri Sembilan yang ke-11 menggantikan Tuanku Ja'afar yang mangkat pada 27 Disember 2008.
Kanigoro, Sapto Sari

Poskod

Poskod yang digunakan di Kanigoro adalah 55871. Terdapat 7 buah desa di dalam daerah kecamatan Sapto Sari.
Krayon (kumpulan muzik)

Diskografi

Kumpulan ini diasaskan di Kuala Lumpur. Bermulanya dari latihan di studio hinggalah merakamkan album. Rata rata ahli kumpulan ini berasal dari Kuala Lumpur. Hanya vokalis utamanya sahaja yang berasal dari Kelantan.
Burrito

Burrito merupakan salah satu makanan Mexico. Makanan ini terdiri atas tortilla gandum yang diisi dengan pelbagai jenis daging seperti daging lembu atau ayam. Daging-daging yang sudah dimasak ini biasanya dilatakkan di atasnya dan kemudian digulung dengan tortilla tadi. Di Amerika Syarikat, isi dari burrito lebih pelbagai, seperti nasi, kacang merah, kubis, tomato, sos salsa, guacamole, keju dan krim masam dan menyebabkan ukuran burritonya menjadi lebih besar. Tortilla gandum biasanya dipanggang atau dihangatkan sebentar supaya menjadi lebih empuk dan lebih mudah untuk digulung.
Kata burrito, dalam bahasa Sepanyol, bermaksud "keldai kecil". Nama ini mungkin diberikan kerana bentuk hujung tortilla gandum yang telah digulung mirip telinga keledai. Atau mungkin juga burrito mirip dengan bekas yang biasanya dibawa oleh keldai di Amerika Selatan.
Mathonville

Mathonville ialah komun di jabatan Seine-Maritime dan di kawasan Haute-Normandie di utara Perancis.
Leese, Jerman

Leese merupakan sebuah munisipaliti terletak di daerah Nienburg, Niedersachsen, Jerman.
Peñalba

Peñalba merupakan sebuah kawasan perbandaran yang terletak di wilayah Huesca, Aragon, Sepanyol
Ausejo de la Sierra

Ausejo de la Sierra merupakan sebuah kawasan perbandaran di Sepanyol di Soria, di komuniti autonomi Castile dan León.
Natsuko Hara

Pasukan kebangsaan

Natsuko Hara bermain 2 perlawanan untuk pasukan bola sepak kebangsaan wanita Jepun.
Masjid Babri

Masjid Babri (Bahasa Hindi: बाबरी मस्जिद, Urdu: بابری مسجد‎) atau Masjid Babur ialah sebuah masjid bersejarah yang terletak di utara bandar Ayodhya, barat India. Ia dibina atas arahan Babur, Maharaja Mughal yang pertama pada abad ke-16. Pada mulanya masjid ini dinamakan Masjid-i Janmasthan. Ia dimusnahkan pada tahun 1992 apabila perhimpunan politik 150,000 orang bertukar menjadi rusuhan. Bangunan ini terletak di atas bukit Ramkot dan ia masjid terbesar di Uttar Pradesh. Masjid lain di Ayodhya ialah Masjid Hazrat Bal yang dibina oleh Raja Shariqi.

Sejarah

Masjid ini sekian lama menjadi pertikaian antara penganut Islam dan Hindu. Puncanya pertikaian ini ialah masjid ini dikatakan dibina di atas tempat kelahiran Sri Rama. Ia juga menjadi tapak jelmaan dewa Vishnu dan pemerintah Ayodhya. Manuskrip Hindu Brahma Purana [4.4.91] menyatakan Ayodhya merupakan salah satu daripada enam bandar suci bagi agama Hindu. Bandar lain ialah Mathura, Haridvar, Kashi, Kanchi dan Ujjain. Penyair kuno Tulsidas telah menulis tentang Shri Rama Charit Manas di Ayodhya pada tahun 1574. Tetapi Tulsidas tidak menyatakan Masjid Babri sebagai tapak pemujaan Hindu. Inskripsi yang dijumpai di dalam gua Nasik menyatakan tentang kewujudan Rama sekitar tahun 150 M.
Penganut Islam dan Hindu bersembahyang bersama di dalam masjid itu dalam keadaan penuh harmoni pada awal tahun 1857.

Perobohan Masjid Babri

Pada 6 Disember 1992, 150,000 penganut Hindu yang nasionalis merobohkan Masjid Babri walaupun tidak dibenarkan Mahkamah Agung India. Mereka dihasut oleh pemimpin politik terutama daripada Parti Bhartiya Janata (BJP) yang mahu berkuasa di India. Umat Islam terpaksa mempertahankan masjid tua itu daripada dirobohkan. Seramai 2000 penganut Hindu dan Islam terbunuh.

Laporan Suruhanjaya Liberhan

Selepas tahun 1992, kajian telah dilakukan oleh Professor Ram Sharan Sharma bersama sejarawan Suraj Bhan, M.Athar Ali dan Dwijendra Narayan Jha bagi menentukan kebenaran persepsi masyarakat Hindu dan Islam di sana. Kajian arkeologi juga dilakukan oleh Jabatan Arkeologi India bagi mencari kesahihan batu-batu purba, serpihan seramik dan lain-lain yang boleh dikaitkan dengan Shri Rama sekitar 150 M itu.

Pada 23 November 2009, persidangan parlimen India kecoh kerana kebocoran maklumat risikan yang dilakukan oleh pihak berkuasa India. Suruhanjaya Liberhan telah ditubuhkan oleh kerajaan India pada 16 Disember 1992 bagi menyiasat tindakan penganut fanatik Hindu merobohkan Masjid Babri.
Pada Jun 2009, Perdana Menteri India Manmohan Singh telah menerima laporan Suruhanjaya Liberhan. Siasatan itu memakan masa 17 tahun. Surat khabar Indian Express telah menyiarkan butiran siasatan itu. BJP menuduh parti pemerintah Parti Kongres membocorkan laporan itu untuk memenangi pilihan raya negeri di bahagian timur Jharkhand.
Siasatan itu mendapati adanya penglibatan yang jelas nyata pemimpin kanan nasionalis Hindu dari Parti Bhartiya Janata (BJP) termasuk Atal Behari Vajpayee, LK Advani dan Murli Manohar Joshi. Mereka mendapat kuasa politik dan menguasai parlimen India dengan memainkan sentimen agama sehingga mendorong penganut Hindu merobohkan masjid tersebut.
Mere Baap Pehle Aap

Plot

Gaurav Rane (Akshaye Khanna), ahli perniagaan yang berdaya usaha dari Mumbai. Dia selalu menjerit pada bapanya (Paresh Rawal) dan melarang bapanya berjumpa dengan kawannya Madhav (Om Puri). Peranan dalam keluarga diterbalikan di mana Gaurav Rane menjadi bapa manakala bapanya menjadi anak. Semuanya berubah dengan kehadiran Gaurav Sheekhi (Genelia D'Souza). Pulang dari kolej di Amerika, seorang gadis yang cantik mahu membalas dendam untuk Gauravie untuk ia, kerana ia pernah merendahkan.
Sungai Johor

Sumber air

Lembangan Sungai Johor merangkumi 14% daripada negeri Johor di Semenanjung Malaysia. Sungai ini serta anak sungainya merupakan sumber air penting bukan sahaja untuk negerinya sendiri tetapi juga untuk jirannya, Singapura. Syarikat Air Johor, SAJ dan Public Utilities Board of Singapore (PUB) setiapnya mengumpul 250,000 meter padu/hari daripada air Sungai Johor berdekatan Kota Tinggi. Kedua-dua skim bekalan air telah berkhidmat sejak pertengahan tahun 1960-an. Tambahan lagi, Empangan Linggiu yang telah siap dan mula mengempang air pada 1993 juga dijadikan bekalan air tambahan kepada Johor dan Singapura.

Hidupan liar

Bukti kehadiran populasi pembiakan dugong dalam perairan muara Sungai Johor telah dikumpul antara 1974 dan 1989.
Girimulyo, Panggang

Poskod

Poskod yang digunakan di Girimulyo adalah 55872. Terdapat 6 buah desa di dalam daerah kecamatan Panggang.
Sekolah Kebangsaan Sultan Ismail (2)

Sejarah

Sekolah Kebangsaan Sultan Ismail 2 ditubuhkan pada 1961. Ia mengambil sempena nama KDYMM Sultan Ismail Ibni Al Marhum Sultan Muhammad 1V yang memerintah Kelantan pada Tahun 1921-1944. Sekolah ini adalah pecahan daripada Sekolah Kebangsaan Sultan Ismail (1). Bangunan yang digunakan ialah berkongsi dengan Sekolah Kebangsaan Sultan Ismail (1) iaitu di Sekolah Menengah Sultan Ismail, Jalan Telipot sekarang ini.
Pada 1hb Januari 1962 bersama dengan Sekolah Kebangsaan Sultan Ismail (1) telah berpindah dan berkongsi bangunan baru di Batu 2 Jalan Kuala Krai, Kota Bharu, Kelantan. Di sini juga terpaksa bergilir dengan SK Sultan Ismail 1 belajar bergilir-gilir sesi pagi dan berikutnya sesi petang.
Hanya pada 1hb Januari 1987, Sekolah Kebangsaan Sultan Ismail (2) telah mempunyai bangunan baru yang diduduki sekarang ini di Jalan Long Yunus, Kota Bharu, Kelantan.
Memiliki bangunan sendiri tanpa berkongsi dengan sekolah lain. Ia hanya kekal selama 6 tahun sahaja. Pada Disember 1992, SK Sultan Ismail 2 dipecahkan dua dengan mewujudkan Sekolah Kebangsaan Sultan Ismail (4).
Sekolah yang baru ini juga menggunakan bangunan yang sama di Jalan Long Yunus.
Pada tahun 2003, barulah SK Sultan Ismail 2, berdiri sendiri tanpa berkongsi dengan sekolah lain hingga sekarang.
Kepupusan Holosen

Kepupusan Holosen adalah peristiwa kepupusan yang berlaku pada zaman Holosen (sejak tahun 10.000 SM). Terdapat banyak spesies flora dan fauna yang pupus, dan sebahagian besar habitat mereka berada di hutan hujan. 875 kepupusan telah tercatat oleh Kesatuan Pemuliharaan Alam Sekitar Antarabangsa dari tahun 1500 hingga 2009. Walau bagaimanapun, sebahagian besar kepupusan tidak tercatat sejarah. Menurut teori spesies-wilayah, tahap kepupusan pada masa ini kira-kira sebesar 140.000 spesies per tahun.
Dalam ertikata luas, istilah kepupusan Holosen juga meliputi musnahnya megafauna yang bermula kira-kira 11,500 tahun yang lalu kerana perubahan iklim pada akhir zaman ais. Kepupusan tersebut juga dikaitkan oleh aktiviti manusia dan kadang-kadang disebut peristiwa kepupusan kuartener atau kepupusan zaman ais. Namun, kepupusan Holosen masih berterusan hingga abad ke-21.
Tidak ada kesepakatan umum mengenai apakah kepupusan Holosen merupakan peristiwa kepupusan yang berbeza atau merupakan sebahagian dari peristiwa kepupusan kuartener atau hanya merupakan evolusi semulajadi sahaja. Secara keseluruhan, kepupusan Holosen diakibatkan oleh perubahan iklim dan aktiviti manusia.
Kajian menunjukkan bahawa tahap kepupusan saat ini terus meningkat.
Sukan Komanwel 1982

Pemilihan hos

Penawaran untuk Sukan Komanwel XII telah diadakan di Montreal, Kanada pada Sukan Olimpik Musim Panas 1976. Lagos, Brisbane, Kuala Lumpur dan Birmingham adalah bandar membida. Pada 14 Julai 1976, diumumkan bahawa Brisbane telah memenangi hak untuk mengendalikan Sukan itu selepas bandar-bandar calon yang lain menarik balik tawaran awal tahun tersebut.

Sukan

Sukan yang dipertandingkan semasa Sukan Komanwel 1982 termasuk sukan atlet, memanah, badminton, boling padang, tinju, berbasikal, menembak, renang, menyelam, angkat berat dan gusti. Tenis meja dan bola sepak Australia dijadikan sukan demonstrasi.
Pemercik bomba

Pemercik bomba adalah komponen utama sistem pemercik yang melepaskan air apabila kesan-kesan hasil suatu kebakaran itu dikesan, misalnya apabila suhu persekitaran melebihi takat yang telah ditetapkan. Pemercik sebegini banyak digunakan di seluruh dunia, dengan lebih dari 40 juta kepala pemercik dipasang dalam bangunan-bangunan setiap tahun. Sebanyak lebih daripada 99% kebakaran dalam bangunan yang dilindungi oleh sistem pemercik yang direka bentuk dan diselenggarakan dengan baik dapat dikawal dengan sendirinya melalui sistem ini.
Condé-Sainte-Libiaire

Condé-Sainte-Libiaire ialah sebuah komun yang terletak di komun Seine-et-Marne di utara-tengah Perancis.
Thedinghausen

Thedinghausen merupakan sebuah munisipaliti terletak di daerah Verden, Niedersachsen, Jerman.
Kampung Lempun

Poskod

Poskod yang digunakan di Kampung Lempun, Alor Setar, Kedah ialah 06250.
Kittendorf

Kittendorf merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Palma, Mallorca

Palma merupakan sebuah kawasan perbandaran yang terletak di daerah Mallorca, wilayah autonomi Kepulauan Balearic, Sepanyol
Sifar mutlak

Sifar mutlak (Inggeris: absolute zero) ialah suhu yang paling rendah yang boleh dicapai. Lebih tepat lagi, sifar mutlak ialah suhu di mana entropi mencapai nilai minimum. Hukum-hukum termodinamik mengatakan bahawa sifar mutlak tidak boleh dicapai hanya dengan cara-cara termodinamik. Sistem pada suhu hampir sifar masih memiliki tenaga titik sifar kuantum mekanik, iaitu tenaga keadaan dasarnya. Tenaga kinetik keadaan dasar tidak boleh dikeluarkan. Namun, dalam tafsiran klasik, tenaga kinetiknya sifar dan tenaga terma jirim itu hilang.
Titik sifar bagi mana-mana skala suhu termodinamik, misalnya skala Kelvin atau skala Rankine, ditetapkan pada sifar mutlak. Melalui persetujuan antarabangsa, sifar mutlak ditakrifkan sebagai 0 K dalam skala Kelvin dan -273.15° dalam skala Celsius. Ini bersamaan dengan -459.67° dalam skala Fahrenheit dan 0 R dalam skala Rankine. Para saintis telah berjaya mencapai suhu yang sangat hampir dengan sifar mutlak. Jirim-jirim pada suhu ini memiliki sifat-sifat kuantum seperti pengaliran super dan kebendaliran super.
Sekolah Menengah Kebangsaan Seksyen 24

Sejarah

Sekolah ini bermula pada tahun 1994 di bawah pentadbiran seorang Pengetua yang berdedikasi iaitu Allahyarhamah Puan Normah bte Mohammad dan dibantu oleh Penolong-penolong Kanan iaitu Puan Hashimah dan Puan Faridah Man. Pada tahun 1994 juga, sekolah ini menerima pelajar tumpangan dari Sekolah Menengenah 19, Shah Alam. Sekolah ini memulakan sesi pembelajaran satu sesi iaitu sesi pagi dan mula menerima pelajar-pelajar tingakatan 4 dari Sekolah Menengah Kebangsaan Seksyen 18 pada tahun 1995. Sekolah ini terkenal dengan Sistem Merit yang ketat untuk mendisiplinkan pelajar-pelajarnya.

Pencapaian

Choral Speaking Pasukan Ragbi Trickster, Boling , Bola Baling, JUARA MUSOLLA PERINGKAT KEBANGSAAN
Kampung Banggol, Baling

Poskod

Poskod yang digunakan di Kampung Banggol, Baling, Kedah adalah 09100.